***Το Γουρουνάκι και η Μεγάλη Παρέα του Γουίνι*** (πρωτότυπος τίτλος: ***Piglet's Big Movie***) είναι μια Αμερικανική ταινία μιούζικαλ κινουμένων σχεδίων παραγωγής 2003 που κυκλοφόρησε στις 21 Μαρτίου 2003 από τη Walt Disney Pictures. Η ταινία περιέχει τους χαρακτήρες από τα βιβλία του Α. Α. Μιλν με τον Γουίνι το Αρκουδάκι και αποτελεί την τρίτη κινηματογραφική ταινία της σειράς του Γουίνι. Σε αυτή την ταινία, το Γουρουνάκι ντρέπεται για το μικρό του μέγεθος και το πόσο ατζαμής είναι και περιπλανιέται στο Δάσος των Γαλάζιων Ονείρων, οδηγώντας όλους τους φίλους του να συνασπιστούν για να τον βρουν. Η παραγωγή της ταινίας έγινε από το Ιαπωνικό τμήμα των DisneyToon Studios.

Πλοκή
-----

Η ταινία ξεκινά με τον Γκαρή, τον Λαγό, τον Τίγρη και τον Γουίνι να δουλεύουν πάνω σε ένα σχέδιο για να πάρουν μέλι από μια κυψέλη. Το Γουρουνάκι θέλει να βοηθήσει, αλλά οι φίλοι του του λένε ότι είναι πολύ μικρός. Όταν το σχέδιό τους πάει στραβά, το Γουρουνάκι σώζει την κατάσταση παγιδεύοντας τις μέλισσες σε μια κυψέλη δόλωμα, αλλά κανείς δεν το προσέχει. Νιώθοντας να αγνοείται και παραγκωνισμένος, το Γουρουνάκι περιπλανιέται λυπημένο στο Δάσος ενώ οι μέλισσες το σκάνε από την κυψέλη δόλωμα.

Αφού καταφέρνουν να ξεφύγουν από τις μέλισσες, η παρέα συνειδητοποιεί ότι το Γουρουνάκι λείπει και αποφασίζουν να πάνε να τον βρουν χρησιμοποιώντας ένα ειδικό λεύκωμα ως οδηγό, το οποίο έχει φτιάξει το Γουρουνάκι και περιέχει τις περιπέτειες που έζησαν όλοι μαζί. Στην πορεία για το σπίτι της Κάνγκα, αναπολούν την περίοδο που εκείνη και ο γιος της, ο Ρω, έφτασαν στο Δάσος. Όλοι φοβούνται τις νέες αφίξεις και ο Λαγός είχε επινοήσει ένα σχέδιο απαγωγής του Ρω, χρησιμοποιώντας ως δόλωμα το Γουρουνάκι. Η Κάνγκα προσποιείται να πιστεύει πως το Γουρουνάκι είναι ο Ρω και του φέρεται πάρα πολύ καλά, κάνοντάς τον να συνειδητοποιήσει ότι είναι πολύ καλή. Στο μεταξύ, ο Ρω και ο Λαγός γίνονται φίλοι κι έτσι όλοι συμφωνούν ότι η Κάνγκα και ο Ρω μπορούν να μείνουν στο Δάσος.

Πίσω στο παρόν, ο Ρω συμμετέχει στην αναζήτηση και όλοι μαζί πηγαίνουν προς τον επόμενο προορισμό του λευκώματος, τον Βόρειο Πόλο. Θυμούνται την ιστορία της αποστολής τους να βρουν τον Πόλο. Στη μέση της αποστολής, ο Ρω πέφτει μέσα στο ποτάμι. Ο Τίγρης, ο Λαγός και ο Γκαρής προσπαθούν να τον σώσουν, αλλά χωρίς αποτέλεσμα. Το Γουρουνάκι χρησιμοποιεί ένα πολύ μακρύ κλαδί για να εκτοξεύσει τον Ρω έξω από το ποτάμι και στη συνέχεια το δίνει στον Γουίνι καθώς εκείνος τρέχει να πιάσει τον Ρω. Ο Κρίστοφερ Ρόμπιν φτάνει εκείνη τη στιγμή και βλέποντας τον Γουίνι με το κλαδί, δηλώνει ότι ο Γουίνι ανακάλυψε τον Βόρειο Πόλο, με τον ρόλο του στη διάσωση και την ανακάλυψη, να περνάει απαρατήρητος.

Πίσω στο παρόν και πάλι, η παρέα εκφράζει τη μεταμέλειά της που δεν γιόρταζαν τον ηρωισμό του φίλου τους. Ανησυχούν όλο και περισσότερο καθώς η καταιγίδα πλησιάζει, και όλοι θυμούνται τότε που το Γουρουνάκι έχτισε ένα σπίτι για τον Γκαρή. Του Γουρουνάκι είχε επισημάνει στον Γουίνι πως ο Γκαρής δεν είχε ένα σπίτι να τον κρατάει ζεστό. Ο Γουίνι αποφάσισε πως θα έπρεπε να χτίσουν ένα σπίτι για τον Γκαρή σε συγκεκριμένο σημείο, το οποίο και ονόμασε «Η γωνία του Γουίνι». Ο Τίγρης βοηθάει τον Γουίνι στην προσπάθεια κτισίματος του σπιτιού καθώς το Γουρουνάκι δυσκολεύεται να συμβαδίσει μαζί τους. Τελικά, ο Γουίνι και ο Τίγρης εγκαταλείπουν την προσπάθεια και αργότερα μαθαίνουν πώς ο Γκαρής είχε ήδη χτίσει ένα σπίτι από κλαδιά, αλλά τώρα δεν το βρίσκει. Ο Γουίνι και ο Τίγρης συνειδητοποιούν πως πήραν τα κλαδιά με τα οποία έφτιαξε ο Γκαρής το σπίτι του, για να του φτιάξουν ένα καινούριο. Καθώς προσπαθούν να εξηγήσουν τι συνέβη, το Γουρουνάκι φτάνει και τους οδηγεί όλους στο μόλις χτισμένο σπίτι του Γκαρή. Για ακόμα μία φορά, η συνεισφορά του παραβλέπεται καθώς ο Γκαρής πιστεύει πως ο άνεμος μετέφερε το σπίτι που εκείνος είχε χτίσει, σε ένα καινούριο σημείο.

Καθώς αρχίζει να βρέχει, ο Τίγρης θέλει να πάνε κατευθείαν στο τέλος του λευκώματος έτσι να βρουν πού βρίσκεται στην πραγματικότητα το Γουρουνάκι, αλλά ο Λαγός επιμένει ότι θα πρέπει να συνεχίσουν με τη σειρά των ιστοριών στο λεύκωμα. Οι δυο τους αρχίζουν να καυγαδίζουν με αποτέλεσμα το λεύκωμα να πέσει στο ποτάμι. Οι φίλοι, στεναχωρημένοι με αυτό, επιστρέφουν στο σπίτι του Γουρουνακιού, έτσι ώστε να μην αρρωστήσει ο Ρω. Ζωγραφίζουν εικόνες με το Γουρουνάκι και στη συνέχεια ξαναρχίζουν το ψάξιμο στο Δάσος. Βρίσκουν κομμάτια του λευκώματος να αιωρούνται σε ένα κούτσουρο πάνω από καταρράκτες, και ο Γουίνι προσπαθεί να τα πάρει, πέφτοντας στην τρύπα του κούτσουρου.

Οι φίλοι του Γουίνι σχηματίζουν ένα σχοινί διάσωσης με τα σώματά τους, αλλά δεν είναι αρκετά μακρύ με αποτέλεσμα ο Γουίνι να παραμείνει κρεμασμένος πάνω από τους καταρράκτες. Το Γουρουνάκι εμφανίζεται και τραβάει τον Γουίνι στην ασφάλεια, αλλά το κούτσουρο ξεκινά να σπάει, πέφτοντας μαζί με το λεύκωμα στο ποτάμι που βρίσκεται από κάτω. Ο Λαγός, ο Γκαρής, ο Τίγρης και ο Ρω επανέρχονται σε στέρεο έδαφος και βλέπουν ότι το μισό κούτσουρο έπεσε στο ποτάμι. Αρχίζουν να θρηνούν για τον προφανή χαμό των φίλων τους και δεν βλέπουν ότι αυτοί βγαίνουν στην ασφάλεια από το άλλο μισό του κούτσουρου. Όλη η παρέα πηγαίνει σπίτι το Γουρουνάκι και του δείχνουν τις ζωγραφιές που έφτιαξαν για εκείνον, επιδεικνύοντας την εκτίμησή τους για όλα όσα έχει κάνει όλο αυτό το διάστημα.

Η ταινία τελειώνει με ένα πάρτι και με τον Γουίνι να δείχνει στο Γουρουνάκι τη νέα πινακίδα στο σημείο που βρίσκεται το σπίτι του Γκαρή να γράφει «Η γωνία του Γουίνι και του Γουρουνακιού».

Ηθοποιοί
--------


|  |  |
| --- | --- |
| 
* Τζον Φίντλερ ως Γουρουνάκι
* Τζιμ Κάμινγκς ως Γουίνι και Τίγρης
* Κεν Σάνσομ ως Λαγός
* Νικίτα Χόπκινς ως Ρω
* Καθ Σούσι ως Κάνγκα και Κρίστοφερ Ρόμπιν (τραγούδια)
* Πίτερ Κάλεν ως Γκαρής
* Άντρε Στότζκα ως Κουκουβάγια
* Τομ Γουάιτλεϊ ως Κρίστοφερ Ρόμπιν

 | 
Ελληνική μεταγλώττιση
* Ακίνδυνος Γκίκας ως Γουίνι
* Κώστας Τριανταφυλλόπουλος ως Tίγρης
* Σπύρος Μπιμπίλας ως Γουρουνάκι
	+ Τα τραγούδια ερμηνεύει ο Άλεξ Παναγής
* Γιώργος Μάζης ως Κουκουβάγια
* Πέρη Ποράβου ως Κάνγκα
	+ Τα τραγούδια ερμηνεύει η Μάρθα Ζιώγα
* Γιώργος Μουστάκας ως Ρω
* Ντίνος Σούτης ως Γκαρής
* Γιάννης Στεφόπουλος ως Λαγός
* Τάσος Περόγλου ως Κρίστοφερ Ρόμπιν

 |

Παραγωγή
--------

*Το Γουρουνάκι και η Μεγάλη Παρέα του Γουίνι* είναι παραγωγή των DisneyToon Studios, από το τμήμα τους που βρίσκεται στην Ιαπωνία.

Η πλοκή της ταινίας βασίζεται κυρίως σε πέντε ιστορίες του Α. Α. Μιλν:  

* Στα κεφάλαια 5, 7 και 8 του βιβλίου *Γουίνι το Αρκουδάκι*:

1. «In which Piglet meets a Heffalump»
2. «In which Kanga and Baby Roo Come to the Forest, and Piglet Has a Bath»
3. «In which Christopher Robin Leads an Expedition to the North Pole»

* Και στα κεφάλαια 1 και 3 του βιβλίου *The House at Pooh Corner*

1. «In which a house is built at Pooh Corner for Eeyore»
2. «In which a search is organized and Piglet nearly meets the Heffalump again»

Μουσική
-------

Η Αμερικανή τραγουδίστρια-τραγουδοποιός Κάρλι Σάιμον έγραψε εφτά καινούρια τραγούδια για την ταινία και ερμήνευσε τα έξι από αυτά, καθώς επίσης και μια δική της διασκευή για το θεματικό τραγούδι της ταινίας των αδελφών Σέρμαν, «Winnie the Pooh».

Το τραγούδι «The More It Snows (Tiddely-Pom)» ερμηνεύουν οι Τζιμ Κάμινγκς και Τζον Φίντλερ ως Γουίνι και Γουρουνάκι. Τη Σάιμον συνοδεύουν τα παιδιά της, Μπεν Τέιλορ και Σάλι Τέιλορ, σε αρκετά από τα τραγούδια. Η Ρενέ Φλέμινγκ τη συνοδεύει στο τραγούδι «Comforting to Know», ενώ στο τραγούδι «Sing Ho, for the Life of a Bear (Expotition March)» τη συνοδεύουν οι Καθ Σούσι και Τζιμ Κάμινγκς.

Το soundtrack περιέχει επίσης πέντε κομμάτια από τη μουσική επένδυση της ταινίας, τα οποία συνέθεσε ο Καρλ Τζόνσον, καθώς και πέντε αυθεντικά ντέμο από τις ηχογραφήσεις της Σάιμον.

### Λίστα κομματιών

Εξώφυλλο soundtrack

| Αρ. | Tίτλος | Μουσική | Τραγουδιστές | Διάρκεια |
| --- | --- | --- | --- | --- |
| 1. | "Winnie the Pooh"   | Richard Sherman & Robert Sherman | Carly Simon feat. Ben Taylor | 2:53 |
| 2. | "If I Wasn't So Small (The Piglet Song)"   | Carly Simon | Carly Simon | 1:57 |
| 3. | "Mother's Intuition"   | Carly Simon | Carly Simon | 2:38 |
| 4. | "Sing Ho for the Life of a Bear (Exposition March)"   | Carly Simon | Carly Simon feat. Kath Soucie & Jim Cummings | 1:37 |
| 5. | "The More It Snows (Tiddely-Pom)"   | Carly Simon | Jim Cummings & John Fiedler | 1:02 |
| 6. | "With a Few Good Friends"   | Brian Hohlfeld & Carly Simon | Carly Simon feat. Ben Taylor & Sally Taylor | 2:38 |
| 7. | "The More I Look Inside"   | Carly Simon | Carly Simon | 4:22 |
| 8. | "Comforting to Know"   | Carly Simon | Carly Simon feat. Renee Fleming & Ben Taylor | 4:37 |
| 9. | "Scrapbook Pages"   | Carl Johnson |   | 2:05 |
| 10. | "River Roo"   | Carl Johnson |   | 2:57 |
| 11. | "Roo Joins the Quest"   | Carl Johnson |   | 2:32 |
| 12. | "Losing the Scrapbook"   | Carl Johnson |   | 1:39 |
| 13. | "Pooh and Piglet Corner"   | Carl Johnson |   | 3:12 |
| 14. | "Winnie the Pooh" (Demo) | Richard Sherman & Robert Sherman | Carly Simon | 1:26 |
| 15. | "If I Wasn't So Small" (Demo) | Carly Simon | Carly Simon | 2:22 |
| 16. | "Mother's Intuition" (Demo) | Carly Simon | Carly Simon | 2:41 |
| 17. | "The More It Snows" (Demo) | Carly Simon | Carly Simon | 0:35 |
| 18. | "The More I Look Inside" (Demo) | Carly Simon | Carly Simon | 1:49 |
| **Συν. διάρκεια:** | **43:02** |

Υποδοχή
-------

### Box office

*Το Γουρουνάκι και η Μεγάλη Παρέα του Γουίνι* βρέθηκε στην 7η θέση του box office το πρώτο Σαββατοκύριακο προβολής, με έσοδα $6 εκατομμύρια. Η ταινία είχε έσοδα στις Ηνωμένες Πολιτείες $23 εκατομμύρια—τα μισά από αυτά που είχε κάνει η ταινία *Ο Τίγρης, ο Γουίνι και η Παρέα τους*—και συνολικά $63 εκατομμύρια παγκοσμίως.

### Κριτική

Στην σελίδα συλλογής κριτικών Rotten Tomatoes, η ταινία συγκεντρώνει ποσοστό 71% βασισμένο σε 76 κριτικές με μέσο όρο 6.2/10. Στο τμήμα ομοφωνίας της σελίδας διαβάζουμε: «Υγιεινή και γοητευτική διασκέδαση για τα μικρά παιδιά». Ο κριτικός ταινιών Στέφεν Χόλντεν της εφημερίδας *The New York Times*, απεκάλεσε την ταινία μια «όαση ευγένειας και ευφυίας». Η Νάνσι Τσάρνιν από την εφημερίδα *The Dallas Morning News* δήλωσε πως *Το Γουρουνάκι και η Μεγάλη Παρέα του Γουίνι* ήταν «μία ευχάριστη απόλαυση όσο αυτή προχωρούσε» παρά το πιστεύω της πως «η Disney προσπαθεί να εκμεταλλευτεί όσο μπορεί περισσότερο τις κλασικές της ταινίες».

### Διακρίσεις

| Βραβείο | Κατηγορία | Υποψηφιότητες | Αποτέλεσμα |
| --- | --- | --- | --- |
| Annie Awards | Καλύτερα Εφέ σε ταινία κινουμένων σχεδίων | Μαντόκα Γιασούε | Υποψηφιότητα |

Βιντεοπαιχνίδια
---------------

Το 2003, η Disney κυκλοφόρησε το παιχνίδι *Piglet's Big Game* για τις κονσόλες PlayStation 2, Nintendo GameCube και Game Boy Advance, καθώς και ως παιχνίδι CD-ROM με τον ίδιο τίτλο. Το τελευταίο σχεδιάστηκε από τα Doki Denki Studio και έχει ως θέμα να βοηθήσεις το Γουρουνάκι να βοηθήσει στην προετοιμασία ενός «πολύ μεγάλου πάρτι σούπας».
 Στην κριτική τους, τα Edutaining Kids εξύμνησαν διάφορα στοιχεία του παιχνιδιού συμπεριλαμβανομένων της περιπέτειας/εξερεύνησης και πολλές από τις δραστηριότητες, όπως τη μίξη χρωμάτων. Σημείωσαν όμως ότι είναι πολύ σύντομο και ότι οι Κάνγκα και Ρω απουσιάζουν.

Παραπομπές
----------

1. ↑  «Piglet's Big Movie (2003)». *The Wrap*. Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 14 Δεκεμβρίου 2016.
2. ↑  «Carly Simon Official Website - Piglet's Big Movie». Web.archive.org. Αρχειοθετήθηκε από το πρωτότυπο στις 14 Ιανουαρίου 2012. Ανακτήθηκε στις 4 Ιανουαρίου 2012.
3. ↑  «Piglet's Big Movie». *AllMusic*. Ανακτήθηκε στις 20 Μαΐου 2018.
4. 1 2  «Piglet's Big Movie 2003». *boxofficemojo.com*. 29 Μαΐου 2003. Ανακτήθηκε στις 20 Μαΐου 2018.
5. ↑  «The Tigger Movie 2000». *boxofficemojo.com*. Ανακτήθηκε στις 20 Μαΐου 2018.
6. ↑  «PIGLET'S BIG MOVIE». Rotten Tomatoes. Ανακτήθηκε στις 20 Μαΐου 2018.
7. ↑  Holden, Stephen (21 Μαρτίου 2003). «Film in Review; 'Piglet's Big Movie'». *The New York Times*. Αρχειοθετήθηκε από το πρωτότυπο στις 30 Ιανουαρίου 2013. Ανακτήθηκε στις 6 Μαρτίου 2009.
8. ↑  Churnin, Nancy (18 Μαρτίου 2003). «Piglet's Big Movie». *The Dallas Morning News*. Ανακτήθηκε στις 6 Μαρτίου 2009.
9. ↑  «31st Annie Awards (2004)». Annie Awards. Ανακτήθηκε στις 20 Μαΐου 2018.
10. ↑  «Disney Piglet's Big Game (CD-ROM)». Children's Software Online. Αρχειοθετήθηκε από το πρωτότυπο στις 20 Οκτωβρίου 2015. Ανακτήθηκε στις 6 Αυγούστου 2009.
11. ↑  «Children's Software Review: Disney: Piglet's Big Game». Edutaining Kids. Απρίλιος 2009. Ανακτήθηκε στις 20 Μαΐου 2018.

Εξωτερικοί σύνδεσμοι
--------------------

* Επίσημος ιστότοπος
* *Το Γουρουνάκι και η Μεγάλη Παρέα του Γουίνι*   στην IMDb

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες κινουμένων σχεδίων Disney |
| --- |
|  |
| 

|  Walt Disney Animation Studios |
| --- |
|  |
| 
* *Η Χιονάτη και οι Επτά Νάνοι* (1937)
* *Πινόκιο* (1940)
* *Φαντασία* (1940)
* *Ντάμπο, το ελεφαντάκι* (1941)
* *Μπάμπι* (1942)
* *Σαλούντος Αμίγκος* (1942)
* *Οι τρεις Καμπαλέρος* (1944)
* *Μουσική και χαρά* (1946)
* *Ώρα για διασκέδαση* (1947)
* *Νοσταλγικές μελωδίες* (1948)
* *Ο Ίκαμποντ και ο κύριος Τοντ* (1949)
* *Σταχτοπούτα* (1950)
* *Η Αλίκη στη Χώρα των Θαυμάτων* (1951)
* *Πίτερ Παν* (1953)
* *Η Λαίδη και ο Αλήτης* (1955)
* *Η Ωραία Κοιμωμένη* (1959)
* *Τα 101 Σκυλιά της Δαλματίας* (1961)
* *Το Σπαθί του Βασιλιά Αρθούρου* (1963)
* *Το Βιβλίο της Ζούγκλας* (1967)
* *Οι Αριστόγατες* (1970)
* *Ο Ρομπέν των Δασών* (1973)
* *Ο Γουίνι το Αρκουδάκι* (1977)
* *Μπερνάρ και Μπιάνκα: Κομμάντος της Σωτηρίας* (1977)
* *Η Αλεπού και το Κυνηγόσκυλο* (1981)
* *Το Μαύρο Καζάνι* (1985)
* *Ο μεγάλος Ποντικο-ντετέκτιβ* (1986)
* *Ο Όλιβερ και η Παρέα του* (1988)
* *Η Μικρή Γοργόνα* (1989)
* *Μπερνάρ και Μπιάνκα: Περιπέτειες στην Άκρη της Γης* (1990)
* *Η Πεντάμορφη και το Τέρας* (1991)
* *Αλαντίν* (1992)
* *Ο Βασιλιάς των Λιονταριών* (1994)
* *Ποκαχόντας* (1995)
* *Η Παναγία των Παρισίων* (1996)
* *Ηρακλής* (1997)
* *Μουλάν* (1998)
* *Ταρζάν* (1999)
* *Φαντασία 2000* (1999)
* *Δεινόσαυρος* (2000)
* *Ο Αυτοκράτορας έχει κέφια* (2000)
* *Η Χαμένη Ατλαντίδα* (2001)
* *Λίλο & Στιτς* (2002)
* *Ο Πλανήτης των Θησαυρών* (2002)
* *Ο Αδελφός μου ο Αρκούδος* (2003)
* *Μια Τρελή, Τρελή Φάρμα* (2004)
* *Το Κοτοπουλάκι* (2005)
* *Γνωρίστε τους Ρόμπινσον* (2007)
* *Μπολτ* (2008)
* *Η Πριγκίπισσα και ο Βάτραχος* (2009)
* *Μαλλιά Κουβάρια* (2010)
* *Ο Γουίνι το Αρκουδάκι* (2011)
* *Ραλφ: Η Επόμενη Πίστα* (2012)
* *Ψυχρά κι Ανάποδα* (2013)
* *Οι Υπερέξι* (2014)
* *Ζωούπολη* (2016)
* *Βαϊάνα* (2016)
* *Ραλφ εναντίον Ίντερνετ* (2018)
* *Ψυχρά κι Ανάποδα ΙΙ* (2019)
* *Η Ράια και ο Τελευταίος Δράκος* (2020)
* *Ενκάντο: Ένας Κόσμος Μαγικός* (2021)
* *Παράξενος Κόσμος* (2022)
* *Ευχή* (2023)
 |

 |
|  |
| 

|  Pixar Studios |
| --- |
|  |
| 
* *Toy Story* (1995)
* *Ζουζούνια* (1998)
* *Toy Story 2* (1999)
* *Μπαμπούλας Α.Ε.* (2001)
* *Ψάχνοντας τον Νέμο* (2003)
* *Οι Απίθανοι* (2004)
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Αυτοκίνητα 2* (2011)
* *Η Γενναία* (2012)
* *Μπαμπούλες Πανεπιστημίου* (2013)
* *Τα Μυαλά που Κουβαλάς* (2015)
* *Ο Καλόσαυρος* (2015)
* *Ψάχνοντας την Ντόρι* (2016)
* *Αυτοκίνητα 3* (2017)
* *Coco* (2017)
* *Οι Απίθανοι 2* (2018)
* *Toy Story 4* (2019)
* *Φύγαμε* (2020)
* *Soul* (2020)
* *Λούκα* (2021)
* *Πάντα στο Κόκκινο* (2022)
* *Lightyear* (2022)
* *Στο Στοιχείο Τους* (2023)
* *Elio* (2024)
* *Τα Μυαλά που Κουβαλάς 2* (2024)
 |

 |
|  |
| 

|  DisneyToon Studios |
| --- |
|  |
| 
* *Ιστορίες για Πάπιες η Ταινία: Ο Θησαυρός του Χαμένου Λυχναριού* (1990)
* *Η Γκουφοταινία* (1995)
* *Πίτερ Παν: Επιστροφή στη Χώρα του Ποτέ* (2002)
* *Το Βιβλίο της Ζούγκλας 2* (2003)
* *Το Γουρουνάκι και η Μεγάλη Παρέα του Γουίνι* (2003)
* *Το Φελαντάκι και η Μεγάλη Παρέα του Γουίνι* (2005)
* *Μπάμπι 2* (2006)
* *Αεροπλάνα* (2013)
* *Αεροπλάνα 2: Ιπτάμενοι Πυροσβέστες* (2014)
 |

 |
|  |
| 

|  Disney TV Animation |
| --- |
|  |
| 
* *Η 1η Ταινία του Ντάγκ* (1999)
* *Ο Τίγρης, ο Γουίνι και η Παρέα τους* (2000)
* *Διακοπές για Πάντα* (2001)
* *Σποτ: Το Όνειρο ενός Σκύλου* (2004)
* *Φινέας και Φερμπ η Ταινία: Στη 2η Διάσταση* (2011)
 |

 |
|  |
| 

|  20th Century Animation |
| --- |
|  |
| 
* *Μετα-Μορφωμένοι Πράκτορες* (2019)
* *Ο Ρον Χάλασε* (2021)
* *Bob's Burgers: The Movie* (2022)
 |

 |
|  |
| 

|  Άλλα |
| --- |
|  |
| 
* *Χριστουγεννιάτικος Εφιάλτης* (1993)
* *Η Ζούγκλα* (2006)
* *Χριστουγεννιάτικη Ιστορία* (2009)
* *Ζουμπαίος και Ιουλιέτα* (2011)
* *Άρης Καλεί Μαμά* (2011)
* *Frankenweenie* (2012)
* *Παράξενη μαγεία* (2015)
* *Ο Βασιλιάς των Λιονταριών* (2019)
 |

 |
|  |
| 

|  Live-action με κινούμενα σχέδια |
| --- |
|  |
| 
* *Ο Απρόθυμος Δράκος* (1941)
* *Victory Through Air Power* (1943)
* *Το Τραγούδι του Νότου* (1946)
* *So Dear to My Heart* (1948)
* *Μαίρη Πόππινς* (1964)
* *Μάγισσες και Σκουπόξυλα* (1971)
* *Ο Πητ και ο Δράκος* (1977)
* *Ποιος Παγίδεψε τον Ρότζερ Ράμπιτ* (1988)
* *Ο Τζίμης και το Γιγαντοροδάκινο* (1996)
* *Ποπ Σταρ* (2003)
* *Η Μαγεμένη* (2007)
* *Η Μαίρη Πόππινς Επιστρέφει* (2018)
 |

 |

 |